
SYSTANETM ULTRA MDPF
(Multidose Preservative Free)

ИНСТРУКЦИИ ЗА  УПОТРЕБА
	
	 

	Тази листовка с инструкции за употреба (ИУ) съдържа важна информация за употребата и безопасността на продукта. Моля, прочетете внимателно и запазете за бъдеща справка.

ИМЕ НА ПРОДУКТА:
SystaneTM ULTRA (Систейн УЛТРА) без консерванти
	 

	
ОПИСАНИЕ:
SYSTANETM ULTRA Овлажняващи капки за очи е стерилен разтвор, съдържащ полиетилен гликол 400, пропилен гликол, хидроксипропил гуар, сорбитол, аминометилпропанол, борна киселина, калиев хлорид и натриев хлорид.

КЛИНИЧНИ ПРЕДИМСТВА:
Когато се използват според указанията, SYSTANETM ULTRA Овлажняващи капки за очи:
· Осигуряват защита на очната повърхност.
· Осигуряват облекчение на симптомите на сухо око и подобрена зрителна ефективност.
· Осигуряват временно облекчение на сухотата, свързана с носенето на контактни лещи (преди и след носене на контактни лещи).
· Овлажняват Вашите контактни лещи, намаляват дискомфорта от носене на контактни лещи и помагат за премахване на определени частици, които могат да причинят дразнене и/или дискомфорт.
· Осигуряват овлажняване на контактните лещи/рехидратиране.
ПОКАЗАНИЯ (Употреба)
SYSTANETM ULTRA Овлажняващи капки за очи e медицинско изделие, предназначено за временно облекчение на паренето и дразненето в очите, причинени от сухота в окото.

SYSTANETM ULTRA Овлажняващи капки за очи могат да се използват за овлажняване и ежедневно рехидратиране на силикон-хидрогелни и други меки (хидрофилни) контактни лещи, както за продължително носене, така и за еднократна употреба. SYSTANETM ULTRA Овлажняващи капки за очи овлажняват вашите контактни лещи, намаляват дискомфорта при носене на контактни лещи, и помагат за премахване на определени частици, които могат да причинят дразнене и/или дискомфорт.
	
 





 


	
ПОТЕНЦИАЛНИ ПОТРЕБИТЕЛИ:
SYSTANETM ULTRA Овлажняващи капки за очи са предназначени за употреба от потребителите за временно облекчение на паренето и дразненето, причинени от сухота в окото.

SYSTANETM ULTRA Овлажняващи капки за очи са предназначени и за потребители, носещи меки (хидрофилни) и силикон-хидрогелни контактни лещи, включително ежедневни лещи, лещи за продължително носене и лещи за еднократна употреба.

ХАРАКТЕРИСТИКИ НА ДЕЙСТВИЕ:
Въз основа на общия брой доказателства от клинични проучвания, публикувана научна литература и пазарния опит (наблюдение след пускане на пазара), SYSTANETM ULTRA Овлажняващи капки за очи изпълняват предназначението си за временно облекчение на паренето и дразненето, причинени от сухота в окото, както и за употреба по време на носене на контактни лещи за овлажняване и рехидратиране на силикон-хидрогелни и други меки (хидрофилни) контактни лещи, както за продължително носене, така и за еднократна употреба.

ПРОТИВОПОКАЗАНИЯ (Причини да не се използва):
Хората, алергични към някое от веществата, изброени в състава на SYSTANETM ULTRA Овлажняващи капки за очи, не трябва да използват продукта.

	
 

	ИНСТРУКЦИИ ЗА УПОТРЕБА:

· Хванете бутилката точно под капачката и завъртете капачката, за да се отвори.
· ПРЕДИ ПЪРВОТО ИЗПОЛЗВАНЕ, дръжте бутилката под приблизително 90-градусов ъгъл и изхвърлете една капка от продукта. Разклатете бутилката надолу, за да премахнете остатъчния продукт (вижте картината).

SYSTANETM ULTRA Овлажняващи капки за очи могат да се използват толкова често, колкото е необходимо през целия ден.
· Поставете 1 или 2 капки в засегнатото (ите) око (и) когато е необходимо и премигнете.
· Докато носите контактни лещи, ако се появи незначително дразнене, дискомфорт или замъгляване, поставете 1 или 2 капки в засегнатото (ите) око (очи) и премигнете 2 или 3 пъти. Може да се използва също така преди и след носене на контактни лещи.
· След използване, преди да затворите капачката на бутилката, разклатете бутилката надолу, за да премахнете остатъчния продукт, който може да остане на върха (вижте картината).

· Затворете бутилката.

	
 

	ПРЕДУПРЕЖДЕНИЯ:
Необходимо е да следвате съветите на Вашия очен лекар, както и всички указания за правилната употреба на продукта. Ако почувствате дискомфорт в окото, който не преминава, прекалено сълзене, промени в зрението, или зачервяване на окото, прекратете употребата на SYSTANETM ULTRA Овлажняващи капки за очи и се консултирайте с Вашия лекар, тъй като проблемът може да стане по-сериозен.

Временното замъглено зрение или други зрителни смущения могат да повлияят на способността за шофиране или работа с машини. Ако след използването се появи замъглено зрение, изчакайте, окато зрението Ви се проясни, преди да шофирате или да работите с машини.

	
 

	
ПРЕДПАЗНИ МЕРКИ:
· Само за очно приложение.
· ДОКАЗВАНЕ НА ФАЛШИФИКАЦИЯ: Не използвайте, ако предпазния пръстен на капачката е повреден или липсва.
· Не използвайте, ако опаковката или бутилката (стерилна опаковка) са повредени. 
· Не допирайте апликатора-капкомер на бутилката до никакви повърхности, за да избегнете евентуално замърсяване.
· При поглъщане, потърсете медицинска помощ.
· Ако разтворът промени цвета си или стане мътен, не го използвайте.
· Сложете капачката ведната след употреба.
· Бутилката трябва да се съхранява добре затворена, когато не се използва.
· Да се използва преди датата на изтичане на срока на годност, отбелязана върху опаковката. 
· Този продукт съдържа борна киселина, в количество което е безопасно, когато се използва съгласно инструкциите на опаковката. 
· След първото отваряне на бутилката, изхвърлете останалия разтвор, съгласно инструкциите:
	 

 

	· изхвърлете останалия разтвор след три месеца. 

· Да не се съхранява над 30 °C  
· Да се съхранява на място, недостъпно за деца. 

НЕЖЕЛАНИ ЕФЕКТИ (Възможни проблеми и какво да направите):
Ако усетите постоянен очен дискомфорт, прекомерно сълзене, промени в зрението или зачервяване на окото, спрете да използвате SYSTANETM ULTRA Овлажняващи капки за очи и се консултирайте с Вашия очен лекар, тъй като проблемът може да стане по-сериозен.

